CELEX: 62009TJ0366
Ρήτρα διαιτησίας
Συμβάσεις χρηματοδοτήσεως σχεδίων έρευνας και αναπτύξεως
Συμβάσεις Ecres, El Hierro, Islands 2010, Opet I, Opet II, Opet Ola, Respire, Sustainable Communities και Virtual Campus
Έλλειψη δικαιολογητικών και ασυμβατότητα μέρους των δηλωθεισών δαπανών προς τις συμβατικές ρήτρες
Επιστροφή των προκαταβληθέντων ή καταβληθέντων ποσών
Μερικώς απαράδεκτο της αγωγής
Ανταγωγή της Επιτροπής

Αγωγή με την οποία ζητείται από το Γενικό Δικαστήριο να κρίνει, βάσει του άρθρου 238 ΕΚ, αφενός, αβάσιμη μια απαίτηση της
Επιτροπής ύψους 114 996,82 ευρώ και, αφετέρου, μερικώς βάσιμη μια απαίτηση της Επιτροπής ύψους 253 617,08 ευρώ, και να υποχρεώσει
την Επιτροπή να καταβάλει στο ενάγον αποζημίωση ύψους 146 261,06 ευρώ και, επικουρικώς, 573 273,42 ευρώ.
Διατακτικό
Το Γενικό Δικαστήριο αποφασίζει:
1)
Απορρίπτει την αγωγή που άσκησε το Conseil scientifique international pour le développement des îles (Insula).
2)
Υποχρεώνει το Insula να καταβάλει στην Ευρωπαϊκή Επιτροπή το ποσό των 114 996,82 ευρώ, πλέον τόκων υπερημερίας προς 2,5 %
ετησίως, από της 16ης Αυγούστου 2009 και μέχρις ολοσχερούς εξοφλήσεως του εν λόγω ποσού.
3)
Υποχρεώνει το Insula να καταβάλει στην Ευρωπαϊκή Επιτροπή το ποσό των 253 617,08 ευρώ, πλέον τόκων υπερημερίας προς 2,5 %
ετησίως, από της 8ης Σεπτεμβρίου 2009 και μέχρις ολοσχερούς εξοφλήσεως του εν λόγω ποσού.
4)
Απορρίπτει την ανταγωγή της Επιτροπής κατά τα λοιπά.
5)
Το Insula φέρει τα δικαστικά του έξοδα, καθώς και τα έξοδα της Επιτροπής.